נינג'ה ישראל 2018
סיכום עונה > שלב המוקדמות > מכשולים

הסטפר (מכשול 1, כל המקצים) במכשול זה המתמודד צריך לדלג בין חמישה לוחות המשופעים בזווית ומרוחקים מטר וחצי זה מזה.
אומגת בול העץ (מכשול 2, מקצים 1+2+3+6+8+14) במכשול זה המתמודד צריך לאחוז בבול העץ שמחליק מן המסילה שמעליו, ״לספוג״ את הנחיתות שעל המסילה ולנחות על המזרן.
זינוק בעלייה (מכשול 2, מקצה 4+9+12+13) במכשול זה המתמודד צריך להיאחז במוט שתלוי על מסילה משני צדדיו, לזנק ממנו אל החבל (חבל באנג'י במקצה 9 ו-12) ולרדת למזרן.
הצלחת המעופפת (מכשול 2, מקצה 5+10) במכשול זה המתמודד צריך להיאחז בצלחת שיורדת (כמו באומגה) ובסוף ממנה לקפוץ לחבל הבאנג'י אשר חלק מאוד ואלסטי, להיאחז בו ולהגיע למזרן.
אומגת צעיף המשי (מכשול 2, מקצה 7+VIP+11) במכשול זה המתמודד צריך להיאחז בשני צידי הצעיף ולרדת כמו באומגה ובסוף לקפוץ להיאחז בחבל הבאנג'י אשר חלק ואלסטי וממנו להגיע למזרן (במקצה ה-VIP אין חבל).
גשר המטבעות (מכשול 3, מקצים 1+2+6+7+8+VIP+11) במכשול זה המתמודד צריך לדלג מעל ארבעה לוחות עגולים, מסתובבים התלויים באוויר מבלי לאבד שיווי משקל.
הגשר השבור (מכשול 3, מקצה 3+4+5+9+10+12+13+14) במכשול זה המתמודד צריך לדלג מעל 5 משולשים התלויים באוויר מבלי לאבד שיווי משקל. המשולשים תלויים בצורה אנכית כך שהמקום לשים את הרגליים צר יותר מהלוחות שבגשר המטבעות.
טיפוס יתדות לרשת (מכשול 4, מקצה 1+6) במכשול זה המתמודד צריך להיתלות על מסלול יתדות, ולהעביר אותן קדימה. כשהוא מגיע לסוף המסלול, הוא צריך להיתלות על רשת ולזחול מתחתיה אל המזרן.
ידית לרשת (מכשול 4, מקצה 2+8) במכשול זה המתמודד צריך לקפוץ אל שתי ידיות גבוהות התלויות באוויר זו מול זו, לקפוץ מהן אל רשת התלויה באוויר, לזחול מתחת לרשת ולהגיע למזרן.
טבעות לרשת (מכשול 4, מקצה 3+14) במכשול זה המתמודד צריך לקפוץ אל שתי טבעות גבוהות התלויות באוויר זו מול זו, להקפיץ את הטבעת השנייה מעל המגרעת, וממנה לקפוץ אל רשת התלויה באוויר, לזחול מתחת לרשת ולהגיע למזרן.
צמיג לרשת (מכשול 4, מקצה 4+13) במכשול זה על המתמודד להתנדנד על חבל וממנו לתפוס בצמיג תלוי, לנתר אל רשת התלויה באוויר ולזחול מתחתיה עד למזרן.
קפיצת מוט לרשת (מכשול 4, מקצה 5+10) במכשול זה על המתמודד להיתלות על ידיות קטנות תלויות ולהתקדם בהם אל מוט מתח שמונח על מתלים בשני צדדיו. המתמודד צריך להקפיץ את המוט אל זוג מתלים נוסף שממוקם בקדמתו, וממנו לקפוץ אל הרשת, לזחול מתחתיה ולהגיע למזרן.
המדרגות המרחפות (מכשול 4, מקצה 7+VIP+11) המתמודד צריך להיאחז בשלבי המדרגות אך אסור לו לדלג על אף מדרגה, כאשר מסיים את המדרגות הראשונות עליו להיאחז במאחזים ששונים בצורתם ובגודלם ולהגיע למדרגות השניות עד להגיעו למזרן. במקצה ה-VIP היו צריכים המתמודדים להיאחז בשלבי המדרגות ולטפס עליהן עד לחבל תלוי, וממנו לקפוץ לרשת, ולזחול ממנה למזרן. על כל אחד מגרמי המדרגות יש 8 מדרגות.
הגליל העליון (מכשול 4, מקצה 9+12) במכשול זה על המתמודד להיתלות בידיו בלבד על שלושה גלילים מאונכים, מהם לקפוץ אל הרשת ולטפס מתחתיה אל המזרן.
הצמיגים התלויים (מכשול 5, מקצה 1+6) במכשול זה המתמודד צריך להיתלות על חבל ולנתר ממנו אל מסלול הצמיגים. במסלול הצמיגים המתמודד צריך להתנדנד בין 3 צמיגים התלויים באוויר ולהגיע למזרן שבסופו. הצמיג האחרון במסלול חסום לאחיזה מלמעלה.
הקורה ההפוכה (מכשול 5, מקצה 2+8) במכשול זה המתמודד צריך להיתלות על קורה צרה בעזרת הידיים והרגליים ולזחול מתחתיה אל המזרן.
הפחים המרחפים (מכשול 5, מקצה 3+14) במכשול זה המתמודד צריך לקפוץ על מקפצה אל עבר מוט תלוי באוויר. מהמוט צריך לקפוץ אל שני פחים התלויים באוויר ומהם לקפוץ אל המזרן שבסוף המכשול.
צינור הטבעות (מכשול 5, מקצה 4+13) במכשול זה על המתמודד להיאחז בידיים בשתי טבעות שלצדי גופו התלויות על צינורות מפותלים, ומהן לקפוץ אל המזרן. באמצע המכשול ישנו מחסום בצינורות, והמתמודד צריך לקפוץ מתחתיהן ולאחוז בטבעות שבמקטע השני.
הקרוסלות (מכשול 5, מקצה 5+7+VIP+10+11) במכשול זה המתמודד צריך לנתר ממקפצה אל שלוש "קרוסלות" הפוכות, לקפוץ ביניהן ולנחות על המזרן.
הגלגלים הגדולים (מכשול 5, מקצה 9+12) במכשול זה על המתמודד לקפוץ על המקפצה ולהיתלות על הגלגל הראשון שמסתובב על צירו וממנו לקפוץ לשני שאינו מסתובב על צירו ומתנדנד קדימה ואחורה ולאחר מכן לקפוץ למזרן
הקיר (מכשול 6, כל המקצים) במכשול זה המתמודד צריך לעבור בריצה וזינוק קיר בגובה 4.25 מטרים. למתמודד יש שלושה ניסיונות לעבור את הקיר. אם המתמודד מצליח לעבור את הקיר, הוא לוחץ על הזמזם ובכך מסיים את המסלול.
לפי מקצים
| מקצה | מכשול 1 | מכשול 2 | מכשול 3 | מכשול 4 | מכשול 5 | מכשול 6 |
| --- | --- | --- | --- | --- | --- | --- |
| 1 | הסטפר | אומגת בול העץ | גשר המטבעות | טיפוס יתדות לרשת | הצמיגים התלויים | הקיר |
| 2 | הסטפר | אומגת בול העץ | גשר המטבעות | ידית לרשת | הקורה ההפוכה | הקיר |
| 3 | הסטפר | אומגת בול העץ | הגשר השבור | טבעות לרשת | הפחים המרחפים | הקיר |
| 4 | הסטפר | זינוק בעלייה | הגשר השבור | צמיג לרשת | צינור הטבעות | הקיר |
| 5 | הסטפר | הצלחת המעופפת | הגשר השבור | קפיצת מוט לרשת | הקרוסלות | הקיר |
| 6 | הסטפר | אומגת בול העץ | גשר המטבעות | טיפוס יתדות לרשת | הצמיגים התלויים | הקיר |
| 7 | הסטפר | אומגת צעיף המשי | גשר המטבעות | המדרגות המרחפות | הקרוסלות | הקיר |
| 8 | הסטפר | אומגת בול העץ | גשר המטבעות | ידית לרשת | הקורה ההפוכה | הקיר |
| 9 | הסטפר | זינוק בעלייה | הגשר השבור | הגליל העליון | הגלגלים הגדולים | הקיר |
| VIP | הסטפר | אומגת צעיף המשי | גשר המטבעות | המדרגות המרחפות | הקרוסלות | הקיר |
| 10 | הסטפר | הצלחת המעופפת | הגשר השבור | קפיצת מוט לרשת | הקרוסלות | הקיר |
| 11 | הסטפר | אומגת צעיף המשי | גשר המטבעות | המדרגות המרחפות | הקרוסלות | הקיר |
| 12 | הסטפר | זינוק בעלייה | הגשר השבור | הגליל העליון | הגלגלים הגדולים | הקיר |
| 13 | הסטפר | זינוק בעלייה | הגשר השבור | צמיג לרשת | צינור הטבעות | הקיר |
| 14 | הסטפר | אומגת בול העץ | הגשר השבור | טבעות לרשת | הפחים המרחפים | הקיר |